- Chefi la cuțite se vede luni și miercuri de la 20:30 pe Antena 1 și în AntenaPLAY. Marți, de la 21:30, strigăm HAI, ROMÂNIA!
Vlăduța Lupău este în culmea fericirii! Cântăreața a anunțat că ea și soțul său, Adi Rus, vor deveni părinți pentru a doua oară. Aceasta a dat vestea că va fi din nou mămică fix în timpul concertului ei de la Sala Palatului, unde a apărut cu o rochie mulată care i-a pus în evidență burtica de gravidă.
Pe scenă, frumoasa vedetă a cântat o nouă piesă înduioșătoare, care a fost compusă special pentru cel de-al doilea copil și a fost aplaudată minute în șir. De asemenea, cei aflați în public au fost compleșiți de emoție pentru că au avut privilegiul de a afla astfel vestea cea mare.
Ce a transmis Vlăduța Lupău după ce a anunțat că este însărcinată cu cel de-al doilea copil
Ulterior, cântăreața care a împlinit recent 33 de ani a revenit și cu un mesaj pe rețele sociale în care vorbește despre minunea din viața lor. Mai mult decât atât, aceasta a dezvăluit și sexul bebelușui. Potrivit declarației sale, Vlăduța Lupău și Adi Rus vor avea încă un băiețel, iar fiul lor cel mare a fost cel care "știut" încă de la început, potrivit spynews.ro.
"O ființă mică… o să mă strige "mămică" 🤰🏽 🤍
O altă minune Dumnezeu a pus în pântecele meu și va pune curând în viața noastră de familie.
Iair a fost binecuvântat să nu rămână singur pe lume și o să aibă un partener de joacă, de necazuri și bucurii, un partener sincer și loial pe viață!
În rugăciunile mele, mereu îi mulțumesc și îl rog pe Dumnezeu de sănătate … iar de curând am îndrăznit să-i cer "Doamne dacă vreodată vei mai binecuvânta casa noastră și familia cu un copil, aș vrea să fie cat mai curând ca să crească împreună cu Iair" și iată că…la fel ca de fiecare dată El mi-a ascultat rugăciunea. Ce mare binecuvântare!
Așadar minune care vei veni veni în viața noastră, vreau să știi că mami, tati și frățiorul tău te așteptăm iar iubirea noastră se va înmulți nu se va împărți. ♥️
Ce mai vreau să știi și ce i-am spus și fratelui tău…
…nu-ți promit că îți voi da marea și sarea în viața ta, dar îți promit că te voi învața să-L iubești pe Dumnezeu și atunci El îți va da tot ceea ce îți dorești! Crede-mă! 🙏🏼
Te iubesc minune, cu drag mami! ♥️", a scris Vlăduța Lupău pe contul ei de Instagram, în descrierea unei imagini de familie în care apare alături de soțul ei și de băiețelul lor.
Și Adi Rus, soțul Vlăduței Lupău, a transmis un mesaj emoționant, după ce au anunțat că vor fi părinți pentru a doua oară.
"Cele mai mari binecuvântări primite de la Dumnezeu! Vă iubesc enorm", a scris partenerul artistei, într-un mesaj postat pe Instagram.